CELEX: 62008CN0517
Language: sl
Date: 2008-11-25 00:00:00
Title: Zadeva C-517/08 P: Pritožba, ki so jo 25. novembra 2008 vložili Makhteshim-Agan Holding BV, Alfa Agricultural Supplies SA, Aragonesas Agro, SA zoper sodbo Sodišča prve stopnje (četrti senat), razglašeno 9. septembra 2008 v zadevi T-75/06, Bayer CropScience AG in drugi proti Komisiji

24.1.2009   
            
            
               SL
            
            
               Uradni list Evropske unije
            
            
               C 19/19
            
         Pritožba, ki so jo 25. novembra 2008 vložili Makhteshim-Agan Holding BV, Alfa Agricultural Supplies SA, Aragonesas Agro, SA zoper sodbo Sodišča prve stopnje (četrti senat), razglašeno 9. septembra 2008 v zadevi T-75/06, Bayer CropScience AG in drugi proti Komisiji
   (Zadeva C-517/08 P)
   (2009/C 19/34)
   Jezik postopka: angleščina
   Stranke
   
      Pritožnice: Makhteshim-Agan Holding BV, Alfa Agricultural Supplies SA, Aragonesas Agro, SA (zastopnika: C. Mereu in K. Van Maldegem, odvetnika)
   
      Druge stranke v postopku: Komisija Evropskih skupnosti, Bayer CropScience AG, European Crop Protection Association (ECPA), Kraljevina Španija
   Predlogi pritožnic:
   Pritožnice Sodišču predlagajo, naj po ustni obravnavi:
   
               —
            
            
               razveljavi sodbo Sodišča prve stopnje v zadevi T-75/06; in
            
         
               —
            
            
               razglasi Odločbo Komisije 2005/864/ES (1) z dne 2. decembra 2005 o nevključitvi endosulfana v Prilogo I k Direktivi Sveta 91/414/EGS (2) in o odvzemu registracij za fitofarmacevtska sredstva, ki vsebujejo to aktivno snov; ali
            
         
               —
            
            
               podredno, vrne zadevo Sodišču prve stopnje v novo odločanje; in
            
         
               —
            
            
               nasprotni stranki naloži plačilo teh stroškov (vključno s stroški postopa pred Sodiščem prve stopnje).
            
         Pritožbeni razlogi in bistvene trditve
   Pritožnice trdijo, da je Sodišče prve stopnje, s tem da je zavrnilo njihov predlog za razglasitev ničnosti Odločbe Komisije 2005/864/ES z dne 2. decembra 2005 o nevključitvi endosulfana v Prilogo I k Direktivi Sveta 91/414/EGS in o odvzemu registracij za fitofarmacevtska sredstva, ki vsebujejo to aktivno snov, kršilo pravo Skupnosti. Pritožnice predvsem trdijo, da je Sodišče prve stopnje storilo več napak pri razlagi dejstev in pravnega okvira, kot ga je mogoče uporabiti za položaj pritožnic. Zaradi tega naj bi večkrat napačno uporabilo pravo, predvsem:
   
               (i)
            
            
               s tem da ni ugotovilo, da so bile pritožnice zaradi ravnanja pristojnih organov v položaju force majeure in da so zato pristojni organi, s tem da niso podaljšali procesnih rokov, storili očitno napako pri presoji; in
            
         
               (ii)
            
            
               s tem da je menilo, da pravne in postopkovne pravice pritožnic niso bile kršene.
            
         
      (1)  UL L 317, str. 25.
   
      (2)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, str. 1).